Ο **Χάουαρντ Πάουελ Σαντ-Ρος Ολάνο** (αγγλικά: *Howard Powell Sant-Roos Olano*), (Αβάνα, 13 Φεβρουαρίου 1991) είναι Κουβανός επαγγελματίας καλαθοσφαιριστής. Με ύψος 2,01 μέτρα αγωνίζεται ως σμολ φόργουορντ / σούτινγκ γκαρντ και ενίοτε πόιντ γκαρντ στην ισπανική Μούρθια.

Επαγγελματική σταδιοδρομία
--------------------------

### Πρώιμη σταδιοδρομία

Ο Σαντ-Ρος ξεκίνησε να παίζει συλλογική καλαθοσφαίριση σε ομάδες νέων και ερασιτεχνικές ομάδες στην Ιταλία. Ξεκίνησε την επαγγελματική σταδιοδρομία του το 2011, στην ProB (3η κατηγορία Γερμανίας), με τη ΣΓ Μπράουνσβαϊγκ, την τροφοδοτική ομάδα της Μπάσκετμπολ Λέβεν Μπράουνσβαϊγκ της Μπουντεσλίγκα (BBL). Εκεί είχε προπονητή τον Κώστα Φλεβαράκη.

### Νίμπουρκ

Στις 29 Ιουνίου 2015, υπέγραψε διετές συμβόλαιο με την τσεχική Νίμπουρκ. Βοήθησε την ομάδα να κερδίσει το Κύπελλο Τσεχίας το 2017 και το Πρωτάθλημα Τσεχίας το 2016 και το 2017. Στις 30 Ιουνίου 2017, εντάχθηκε στους Ντένβερ Ναγκέτς για το Σάμερ Λιγκ 2017.

### Νταρουσάφακα

Στις 20 Ιουλίου 2017, υπέγραψε μονοετές συμβόλαιο με την τουρκική Νταρουσάφακα. Συνολικά σε 52 αγώνες (Πρωτάθλημα και EuroCup) κατά τη διάρκεια της σεζόν 2017-18, είχε κατά μέσο όρο 7.3 πόντους, 4.6 ριμπάουντ και 3.6 ασίστ στο Πρωτάθλημα και 8.6 πόντους, 4.2 ριμπάουντ και 3.9 ασίστ στο EuroCup. Επίσης, βοήθησε την ομάδα να κερδίσει το EuroCup 2017-18. 

### ΑΕΚ

Στις 3 Αυγούστου 2018, υπέγραψε συμβόλαιο με την AEK, για τη σεζόν 2018-19. Με το σύλλογο, κέρδισε το Διηπειρωτικό Κύπελλο του 2019 και κέρδισε τη φήμη ότι είναι ο καλύτερος περιφερειακός αμυντικός της ομάδας. Είχε κατά μέσο όρο 6.6 πόντους, 2.4 ασίστ και 1.2 κλεψίματα στο Πρωτάθλημα. Μάλιστα το 2019 κέρδισε το βραβείο του Καλύτερου αμυντικού του Πρωταθλήματος. Στις 14 Ιουλίου 2019, ανανέωσε το συμβόλαιο του με το σύλλογο μέχρι το 2021.

### ΤΣΣΚΑ Μόσχας

Τον Ιανουάριο του 2020, υπέγραψε συμβόλαιο με την ΤΣΣΚΑ Μόσχας, το οποίο λήγει το 2023. Με την ΤΣΣΚΑ αγωνίστηκε σε 10 παιχνίδια στην Ευρωλίγκα και είχε κατά μέσο όρο 5.5 πόντους, 2.5 ριμπάουντ, 1.7 ασίστ και 1.2 κλεψίματα σε 19 λεπτά συμμετοχής. Στις 19 Ιουλίου έμεινε ελεύθερος από την ρωσική ομάδα.

### Παναθηναϊκός

Τον Ιούλιο του 2020, συμφώνησε να συνεχίσει τη σταδιοδρομία του στον Παναθηναϊκό. Στις 22 Νοεμβρίου 2020, έκανε την 50ή εμφάνιση του στο ελληνικό Πρωτάθλημα και έφτασε τους 400 συνολικά πόντους. Στις 5 Φεβρουαρίου 2021, κόντρα στον Ολυμπιακό για την Ευρωλίγκα (νίκη 88-77) έκανε ρεκόρ πόντων και αξιολόγησης στην διοργάνωση σκοράροντας 20 πόντους και συγκεντρώνοντας 27 βαθμούς. Επίσης είχε 5 ασίστ, 2 κλεψίματα και 2 ριμπάουντ σε 25:08 λεπτά συμμετοχής. Στις 19 Μαρτίου κόντρα στον Ερυθρό Αστέρα, μέτρησε 21 πόντους (4/7 δίποντα, 4/6 τρίποντα, 1/1 βολές), 3 ριμπάουντ, 4 ασίστ, 7 κλεψίματα και 26 στο σύστημα αξιολόγησης, κάνοντας διπλό ρεκόρ καριέρας σε πόντους και κλεψίματα. Μάλιστα με τα 7 κλεψίματα έπιασε τον θρύλο της ομάδας Δημήτρη Διαμαντίδη (ύστερα από 15 χρόνια) στην κορυφή της λίστας με τα περισσότερα κλεψίματα σε ένα αγώνα Ευρωλίγκα, στην ιστορία του Παναθηναϊκού. Συνολικά μέτρησε 7.2 πόντους, 2.4 ριμπάουντ και 3.7 ασίστ ανά ματς στην Ευρωλίγκα. Στις 9 Μαΐου 2021, κατέκτησε το Κύπελλο Ελλάδας, νικώντας τον τελικό τον Προμηθέα Πάτρας με 91-79 με τον ίδιο να κάνει καλή εμφάνιση έχοντας 16 πόντους (4/7 τρίποντα) με 5 ριμπάουντ και 5 ασίστ. Στις 10 Ιουνίου, κατέκτησε το Πρωτάθλημα Ελλάδας, αφού ο Παναθηναϊκός κέρδισε στη σειρά των τελικών το Λαύριο με 3-1. Συνολικά στο Πρωτάθλημα μέτρησε σε 26 αγώνες 7.15 πόντους (48.57% στα δίποντα, 32.5% στα τρίποντα, 80% στις βολές), 3 ριμπάουντ, 2.88 ασίστ και 1.54 κλεψίματα σε 21:57 λεπτά συμμετοχής κατά μέσο όρο. Στις 7 Ιουλίου πήρε το βραβείο του καλύτερου αμυντικού της σεζόν στο ελληνικό πρωτάθλημα, για δεύτερη φορά στην καριέρα του. Στις 16 Αυγούστου 2021, ανανέωσε το συμβόλαιό του με τον Παναθηναϊκό, για δύο ακόμα χρόνια.

Στις 26 Σεπτεμβρίου 2021, κατέκτησε το Σούπερ Καπ Ελλάδας, αφού ο Παναθηναϊκός νίκησε στον τελικό τον Προμηθέα Πατρών 92-83. Στον τελικό ο Ρος είχε 8 πόντους, 6 ριμπάουντ, 4 ασίστ και 2 κλεψίματα. Στις 22 Μαρτίου 2022, κόντρα στην Μπάγερν Μονάχου μέτρησε 15 πόντους (3/4 δίποντα, 1/2 τρίποντα, 6/6 βολές), 9 ριμπάουντ, 3 κλεψίματα και 29 PIR σε 33:33 και αναδείχτηκε MVP της αγωνιστικής στην Ευρωλίγκα για πρώτη φορά στην καριέρα του. Μάλιστα με τους 29 βαθμούς αξιολόγησης, έσπασε το ατομικό του ρεκόρ που ήταν 27. Τη σεζόν 2021-22, μέτρησε 7.2 πόντους, 3.1 ριμπάουντ και 2 ασίστ σε 31 ματς Ευρωλίγκα. Στις 24 Αυγούστου 2022, αποτέλεσε παρελθόν από τον Παναθηναϊκό. 

### Σαραγόσα

Στις 27 Αυγούστου 2022, ανακοινώθηκε από την ισπανική Σαραγόσα. Τη σεζόν 2022-23, σκόραρε 10.2 πόντους, μάζεψε 3.4 ριμπάουντ και μοίρασε 4 ασίστ ανά 27'01" κατά μέσο όρο σε 34 ματς Πρωταθλήματος Ισπανίας. Στις 30 Ιουνίου 2023, αποχώρησε από την ομάδα.

### Μούρθια

Στις 22 Ιουλίου 2023, συμφώνησε με την Μούρθια, παραμένοντας έτσι στην Ισπανία.

Τίτλοι-Διακρίσεις
-----------------

### Συλλογικοί

#### Νίμπουρκ

* 2x Πρωτάθλημα Τσεχίας: (2016, 2017)
* Κύπελλο Τσεχίας: (2017)

#### Νταρουσάφακα

* Γιούροκαπ: (2018)

#### Α.Ε.Κ.

* Διηπειρωτικό Κύπελλο: (2019)

#### Παναθηναϊκός

* Πρωτάθλημα Ελλάδας: (2021)
* Κύπελλο Ελλάδος: (2021)
* Σούπερ Καπ Ελλάδας: (2021)

### Ατομικοί

* 2x Καλύτερος αμυντικός του Ελληνικού Πρωταθλήματος: (2019, 2021)
* MVP της αγωνιστικής στο Μπάσκετμπολ Τσάμπιονς Λιγκ: (9η αγωνιστική, 2019/20)
* MVP της αγωνιστικής στην Ευρωλίγκα: (31η αγωνιστική, 2021/22)

Παραπομπές
----------

1. ↑  «Howard Powell Sant-Ross invited to the Adidas Eurocamp». *Sportando.com*. 7 Ιουνίου 2013. Αρχειοθετήθηκε από το πρωτότυπο στις 2018-09-15.. Ανακτήθηκε στις 15 Σεπτεμβρίου 2018.
2. ↑  «Prichazi Sant-Roos a De Zeeuw» (στα τσέχικαCzech). *basket-nymburk.cz*. 29 Ιουνίου 2015.. Ανακτήθηκε στις 3 Αυγούστου 2018.
3. ↑  «Denver Nuggets Announce 2017 NBA Summer League Roster and Mini-Camp Schedule». *NBA.com*. 30 Ιουνίου 2017.. Ανακτήθηκε στις 3 Αυγούστου 2018.
4. ↑  «Darussafaka adds forward Sant-Roos». *eurocupbasketball.com*. 20 Ιουλίου 2017.. Ανακτήθηκε στις 20 Ιουλίου 2017.
5. ↑  Αυγ. 2018 20:09, Επιμέλεια: Στέφανος Μακρής Δημοσίευση: 03. «Ανακοίνωσε Σαντ-Ρος η ΑΕΚ». *www.sport24.gr* (στα Αγγλικά). Ανακτήθηκε στις 28 Ιουνίου 2020.
6. ↑  Ιουλ. 2019 16:58, Επιμέλεια: Λεωνίδας Πιστιόλης Δημοσίευση: 17. «Basket League: Καλύτερος αμυντικός ο Σαντ-Ρος». *www.sport24.gr* (στα Αγγλικά). Ανακτήθηκε στις 28 Ιουνίου 2020.
7. ↑  Team, ΤοΒΗΜΑ (14 Ιουλίου 2019). «Επίσημο: Ανανέωσε με την ΑΕΚ ο Σαντ – Ρος». *Ειδήσεις - νέα - Το Βήμα Online*. Ανακτήθηκε στις 28 Ιουνίου 2020.
8. ↑  «Έκλεισε ο Σαντ Ρος στην ΤΣΣΚΑ με μισό εκατομμύριο». *www.to10.gr*. 9 Ιανουαρίου 2020.
9. ↑  «Τέλος ο Σαντ-Ρος από την ΤΣΣΚΑ Μόσχας, κυκλοφορεί ελεύθερος (pic)». *www.gazzetta.gr*. Ανακτήθηκε στις 19 Ιουλίου 2020.
10. ↑  «Βόμβα Παναθηναϊκού με Σαντ Ρος!». *SDNA*. 19 Ιουλίου 2020. Ανακτήθηκε στις 19 Ιουλίου 2020.
11. ↑  «Η εκπληκτική εμφάνιση του Σαντ Ρος στο ντέρμπι «αιωνίων» (vid)». *SDNA*. 6 Φεβρουαρίου 2021. Ανακτήθηκε στις 6 Φεβρουαρίου 2021.
12. ↑  «Σαντ-Ρος: Ρεκόρ στην ιστορία του Παναθηναϊκού, αλλά του "έκλεψαν" την χαρά (videos)». *Eurohoops*. 19 Μαρτίου 2021. Ανακτήθηκε στις 20 Μαρτίου 2021.
13. ↑  «Σαντ-Ρος όπως... Διαμαντίδης στα κλεψίματα της μίας βραδιάς». *www.gazzetta.gr*. Ανακτήθηκε στις 20 Μαρτίου 2021.
14. ↑  «Ο Σαντ Ρος «έπιασε» τον Διαμαντίδη με τα επτά κλεψίματα (vid)». *SDNA*. 20 Μαρτίου 2021. Ανακτήθηκε στις 20 Μαρτίου 2021.
15. ↑  «Η ομάδα-υπερηφάνεια των Παναθηναϊκών το σήκωσε κι αυτό!». *SDNA*. 9 Μαΐου 2021. Ανακτήθηκε στις 9 Μαΐου 2021.
16. ↑  «Παναθηναϊκός: Πρωταθλητής Ελλάδος στην ημέρα του Παύλου Γιαννακόπουλου!». *Eurohoops*. 11 Ιουνίου 2021. Ανακτήθηκε στις 7 Ιουλίου 2021.
17. ↑  «Basket League: Σαντ Ρος, ο καλύτερος αμυντικός της σεζόν | Gazzetta». *www.gazzetta.gr*. Ανακτήθηκε στις 7 Ιουλίου 2021.
18. ↑  «Συνεχίζει στον Παναθηναϊκό για άλλα δύο χρόνια ο Σαντ Ρος!». *SDNA*. 16 Αυγούστου 2021. Ανακτήθηκε στις 17 Αυγούστου 2021.
19. ↑  «Παναθηναϊκός για Γκίνες: 27 σερί σεζόν τίτλους και συνεχίζει!». *SDNA*. 26 Σεπτεμβρίου 2021. Ανακτήθηκε στις 26 Σεπτεμβρίου 2021.
20. ↑  «Σαντ-Ρος & Μίτσιτς οι MVPs της αγωνιστικής στην Ευρωλίγκα (videos)». *Eurohoops*. 24 Μαρτίου 2022. Ανακτήθηκε στις 24 Μαρτίου 2022.
21. ↑  «Σαντ Ρος: Ρεκόρ σε αξιολόγηση κόντρα στην Μπάγερν | Gazzetta». *www.gazzetta.gr*. Ανακτήθηκε στις 24 Μαρτίου 2022.
22. ↑  «Σαντ-Ρος: Επίσημα παρελθόν από τον Παναθηναϊκό (photo)». *Eurohoops*. 24 Αυγούστου 2022. Ανακτήθηκε στις 25 Αυγούστου 2022.
23. ↑  «Σαντ-Ρος: Επίσημα παίκτης της Σαραγόσα». *Eurohoops*. 27 Αυγούστου 2022. Ανακτήθηκε στις 27 Αυγούστου 2022.
24. ↑  «Παρελθόν από τη Σαραγόσα ο Σαντ-Ρος». *www.sport24.gr*. Ανακτήθηκε στις 1 Ιουλίου 2023.
25. ↑  «Ο Σαντ-Ρος συνεχίζει στην Ισπανία, αλλά μετακομίζει στη Μούρθια». *www.sport24.gr*. Ανακτήθηκε στις 22 Ιουλίου 2023.

Εξωτερικοί σύνδεσμοι
--------------------

* Προφίλ στο EuroCup
* Προφίλ στο Eurobasket.com
* Προφίλ στο RealGM.com
* Προφίλ Ελληνικής Basket League
* Προφίλ Τουρκικής Basket League

|  |  |  |  |  |  |
| --- | --- | --- | --- | --- | --- |
| 

| π • σ • ε
ΑΕΚ - Διηπειρωτικό Κύπελλο καλαθοσφαίρισης 2019 (1η θέση) |
| --- |
|  |
| 
* 1 Τζέιμς
* 4 Ξανθόπουλος
* 5 Σάκοτα (C)
* 7 Τσαλμπούρης
* 8 Ματσιούλις
* 12 Λαρεντζάκης
* 21 Μωραΐτης
* 23 Γκρίφιν
* 24 Καββαδάς
* 25 Θίοντορ (MVP του Final Four)
* 26 Σαντ-Ρος
* 27 Ρογκαβόπουλος
* 31 Γιαννόπουλος
* 32 Χάντερ
 |
|  |
| 
* Προπονητής: Μπάνκι
* Βοηθοί προπονητή: Φαλέκας
* Καντζούρης
* Μάγειρας
 |

 |